CELEX: 31993D0148
Language: el
Date: 1993-01-19 00:00:00
Title: 93/148/ΕΟΚ: Απόφαση της Επιτροπής της 19ης Ιανουαρίου 1993 για την τροποποίηση της απόφασης 81/526/ΕΟΚ περί υγειονομικών προϋποθέσεων και του κτηνιατρικού πιστοποιητικού κατά τις εισαγωγές νωπού κρέατος από την Ελβετία

Avis juridique important

|

31993D0148

93/148/ΕΟΚ: Απόφαση της Επιτροπής της 19ης Ιανουαρίου 1993 για την τροποποίηση της απόφασης 81/526/ΕΟΚ περί υγειονομικών προϋποθέσεων και του κτηνιατρικού πιστοποιητικού κατά τις εισαγωγές νωπού κρέατος από την Ελβετία  

Επίσημη Εφημερίδα αριθ. L 058 της 11/03/1993 σ. 0063 - 0065

ΑΠΟΦΑΣΗ ΤΗΣ ΕΠΙΤΡΟΠΗΣ της 19ης Ιανουαρίου 1993 για την τροποποίηση της απόφασης 81/526/ΕΟΚ περί υγειονομικών προϋποθέσεων και του κτηνιατρικού πιστοποιητικού κατά τις εισαγωγές νωπού κρέατος από την Ελβετία(93/148/ΕΟΚ)Η ΕΠΙΤΡΟΠΗ ΤΩΝ  ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την οδηγία 72/462/ΕΟΚ του Συμβουλίου της 12ης Δεκεμβρίου 1972 περί των υγειονομικών προβλημάτων και των υγειονομικών μέτρων κατά τις εισαγωγές ζώων του βοείου, χοιρείου, πρόβειου και αιγείου είδους και νωπών κρεάτων ή προϊόντων ως βάση το κρέας  προελεύσεως τρίτων χωρών (1), όπως τροποποιήθηκε τελευταία από τον κανονισμό (ΕΟΚ) αριθ. 1601/92 (2), και ιδίως τα άρθρα 14 και 16,  Εκτιμώντας:  ότι, με την απόφαση 81/526/ΕΟΚ της Επιτροπής (3), όπως τροποποιήθηκε από την απόφαση 83/70/ΕΟΚ (4), θεσπίζονται οι υγειονομικές προϋποθέσεις και τα κτηνιατρικά πιστοποιητικά που απαιτούνται κατά την εισαγωγή νωπών κρεάτων από την Ελβετία καθώς και το  ότι οι εισαγωγές των κρεάτων αυτών πρέπει να προέρχονται από ζώα της Ελβετίας.  ότι οι αρμόδιες αρχές της Ελβετίας έχουν παράσχει εγγυήσεις σχετικά με την εφαρμογή στη χώρα τους της κοινοτικής κτηνιατρικής νομοθεσίας οι οποίες εγγυήσεις αφορούν τις υγειονομικές προϋποθέσεις που απαιτούνται για την εισαγωγή νωπού κρέατος που  προέρχεται από τρίτες χώρες- ότι, λαμβανομένων υπόψη των εγγυήσεων αυτών, και σύμφωνα με τις απαιτήσεις του άρθρου 14 της οδηγίας 72/462/ΕΟΚ, είναι σκόπιμο να επιτραπεί η εισαγωγή νωπού κρέατος προερχομένου από την Ελβετία το οποίο δεν κατάγεται απαραιτήτως από τη χώρα αυτή- ότι, εξάλλου, έχουν θεσπισθεί σε κοινοτικό επίπεδο προστασίας της υγείας σχετικά με τον αφθώδη πυρετό και την κλασική πανώλη των χοίρων- ότι η απόφαση 81/526/ΕΟΚ πρέπει να τροποποιηθεί ανάλογα και, ειδικότερα, να θεσπισθεί πρόσθετη βεβαίωση που να εξασφαλίζει ότι τα νωπά κρέατα που εισάγονται από την Ελβετία πληρούν τις απαιτήσεις της οδηγίας 72/462/ΕΟΚ- ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Η απόφαση 81/526/ΕΟΚ τροποποιείται ως εξής:  1. Τα άρθρα 2 και 4 διαγράφονται.  2. Το παράρτημα Α αντικαθίσταται από το παράρτημα της παρούσας απόφασης.  Άρθρο 2  Η παρούσα απόφαση εφαρμόζεται την 15η ημέρα μετά την κοινοποίησή της.  Άρθρο 3  Η παρούσα απόφαση απευθύνεται στα κράτη μέλη.  Βρυξέλλες, 19 Ιανουαρίου 1993.  Για την Επιτροπή Rene STEICHEN Μέλος της Επιτροπής (1) ΕΕ αριθ. L 302 της 31. 12. 1972, σ. 28.  (2) ΕΕ αριθ. L 173 της 27. 6. 1992, σ. 13.  (3) ΕΕ αριθ. L 196 της 18. 7. 1981, σ. 19.  (4) ΕΕ αριθ. L 47 της 19. 2. 1983, σ. 25.    ΠΑΡΑΡΤΗΜΑ  "ΠΑΡΑΡΤΗΜΑ Α ΥΓΕΙΟΝΟΜΙΚΟ ΠΙΣΤΟΠΟΙΗΤΙΚΟ για το νωπό κρέας (1) κατοικιδίων βοοειδών, χοίρων, προβατοειδών και αιγοειδών που προορίζονται για αποστολή στην Ευρωπαϊκή Οικονομική Κοινότητα Χώρα προορισμού:  Αριθμός δημοσίου πιστοποιητικού υγείας (2):  Χώρα εξαγωγής: ΕΛΒΕΤΙΑ Υπουργείο:  Υπηρεσία:  Στοιχεία:  (Προαιρετικό) Ι. Αναγνώριση του κρέατος Κρέας από:  (Είδος ζώου) Είδος τεμαχίων:  Είδος συσκευασίας:  Αριθμός τεμαχίων ή μονάδων συσκευασίας:  Καθαρό βάρος:  ΙΙ. Προέλευση του κρέατος Διεύθυνση(εις) και αριθμός(οί) (2) κτηνιατρικής εγκρίσεως του(ων) εγκεκριμένου(ων) σφαγείου(ων):  Διεύθυνση(εις) και αριθμός(οί) (2) κτηνιατρικής εγκρίσεως του(ων) εγκεκριμένου(ων) εργαστηρίου(ων) τεμαχισμού:  Διεύθυνση(εις) και αριθμός(οί) κτηνιατρικής εγκρίσεως του(ων) εγκεκριμένου(ων) ψυκτικής(ών) εγκατάστασης(ων):  ΙΙΙ. Προορισμός του κρέατος Το κρέας αποστέλλεται από:  (Τόπος αποστολής) στ :  (Χώρα και τόπος προορισμού) με το εξής μεταφορικό μέσο (3):  Όνομα και διεύθυνση του αποστολέα:  Όνομα και διεύθυνση του παραλήπτη:  IV. Υγειονομική βεβαίωση Ο υπογεγραμμένος επίσημος κτηνίατρος βεβαιώνω ότι:  1. Το ανωτέρω αναφερόμενο νωπό κρέας προέρχεται από:  - ζώα τα οποία:  α) ευρίσκονται στο έδαφος της Ελβετίας επί τρεις τουλάχιστον μήνες προ της σφαγής ή από της γεννήσεώς τους, εφόσον πρόκειται για ζώα ηλικίας κάτω των τριών μηνών (4),  β) ευρίσκονται στο έδαφος ή σε τμήμα του εδάφους κράτους μέλους της Ευρωπαϊκής Κοινότητας ή/και χώρας που εμφαίνεται στον κατάλογο του παραρτήματος της απόφασης 79/542/ΕΟΚ του Συμβουλίου επί τρεις τουλάχιστον μήνες προ της σφαγής τους ή από της  γεννήσεώς τους εφόσον πρόκειται για ζώα ηλικίας κάτω των τριών μηνών, (βλέπε πρόσθετη βεβαίωση στο μέρος V) (1),  - ζώα που προέρχονται από εκμεταλλεύσεις στις οποίες δεν έχει εκδηλωθεί αφθώδης πυρετός κατά τη διάρκεια των προηγούμενων 30 ημερών, και γύρω από τις οποίες σε ακτίνα δέκα χιλιομέτρων δεν εμφανίσθηκε καμία περίπτωση αφθώδους πυρετού για 30 ημέρες,  - ζώα που έχουν μεταφερθεί στο εγκεκριμένο σφαγείο δίχως να έλθουν σε επαφή με ζώα τα οποία δεν πληρούν τους όρους που απαιτούνται για εξαγωγή του κρέατός τους στην Κοινότητα, και, εάν έχουν μεταφερθεί με μεταφορικά μέσα, αυτά έχουν καθαρισθεί και  απολυμανθεί πριν από τη φόρτωση,  - ζώα που έχουν υποβληθεί κατά τις 24 ώρες προ της σφαγής στην πριν από τη σφαγή επιθεώρηση που αναφέρεται στο άρθρο 17 παράγραφος 2 στοιχέιο β) της οδηγίας 72/462/ΕΟΚ, και δεν έχουν παρουσιάσει ενδείξεις αφθώδους πυρετού,  - εφόσον πρόκειται για νωπό κρέας χοίρων, τα ζώα δεν προέρχονται από εκμεταλλεύσεις στις οποίες έχει επιβληθεί απαγόρευση λόγω βρουκελλώσεως των χοίρων κατά τη διάρκεια των προηγούμενων έξι εβδομάδων,  - εφόσον πρόκειται για νωπό κρέας αιγοπροβάτων, τα ζώα δεν προέρχονται από εκμεταλλεύσεις στις οποίες έχει επιβληθεί απαγόρευση και λόγω βρουκελλώσεως των αιγοπροβάτων κατά τη διάρκεια των προηγούμενων έξι εβδομάδων.  2. Το προαναφερθέν νωπό κρέας προέρχεται από εγκατάσταση ή εγκαταστάσεις στις οποίες, μετά από διάγνωση αφθώδους πυρετού, μόνο μετά τη σφαγή όλων των υπαρχόντων ζώων, την απομάκρυνση όλου του κρέατος και τον τελικό καθαρισμό και την απολύμανση όλων των  εγκαταστάσεων υπό την επίβλεψη επίσημου κτηνίατρου, επετράπη η περαιτέρω επεξεργασία κρέατος για εξαγωγή προς την Κοινότητα.  V. Πρόσθετη βεβαίωση Ο υπογεγραμμένος επίσημος κτηνίατρος βεβαιώνω ότι το νωπό κρέας που αναφέρεται ανωτέρω περιλαμβάνει κρέας που εισάγεται στην Ελβετία από την(ις) εξής τρίτη(ες) χώρα(ες) . . . ή/και από τα κράτη μέλη των Ευρωπαϊκών Κοινοτήτων . . . μεταξύ της . . . 19 .  . και της 19 . . Κατά την άφιξη του νωπού κρέατος στην Ελβετία οι αρμόδιες κτηνιατρικές αρχές της Ελβετίας διεξήγαγαν τους απαραίτητους ελέγχους που είχαν το ίδιο αποτέλεσμα με τους ελέγχους που απαιτούνται από τις Ευρωπαϊκές Κοινότητες σε ανάλογες  περιστάσεις προκειμένου να εξασφαλιστεί ότι το νωπό κρέας πληροί τις απαιτήσεις της οδηγίας 72/462/ΕΟΚ συμπεριλαμβανομένων των όρων για τη δημόσια υγεία που θεσπίζονται με το άρθρο 4 και των ειδικών όρων για την υγεία των ζώων που θεσπίζονται σύμφωνα με  το άρθρο 16, ή της οδηγίας 64/433/ΕΟΚ και των άρθρων 3 και 4 της οδηγίας 72/461/ΕΟΚ (1).  Επιπλέον βεβαιώνω ότι τα αντίτυπα των πιστοποιητικών που συνοδεύουν το νωπό κρέας κατά την εισαγωγή στην Ελβετία κατακρατούνται για περαιτέρω επιθεώρηση από τους υπαλλήλους των Ευρωπαϊκών Κοινοτήτων για περίοδο τουλάχιστον δύο ετών από την ημερομηνία  του παρόντος πιστοποιητικού.  Έγινε στ  (Τόπος) την  (Ημερομηνία) Σφραγίδα (5) (Υπογραφή του επίσημο κτηνιάτρου) (Ονοματεπώνυμο με κεφαλαία, τίτλος και τυπικά προσόντα) (1) Νωπό κρέας: όλα τα τμήματα των κατοικιδίων βοοειδών, χοίρων, προβατοειδών και αιγοειδών κατάλληλα για ανθρώπινη κατανάλωση, που δεν έχουν υποβληθεί σε καμία επεξεργασία συντηρήσεως- εντούτοις εψυγμένα και κατεψυγμένα κρέατα θεωρούνται ως  νωπά.  (2) Προαιρετικό όταν η χώρα προορισμού επιτρέπει την εισαγωγή νωπού κρέατος για χρήση άλλη εκτός από την ανθρώπινη κατανάλωση, κατ' εφαρμογή του άρθρου 19 στοιχείο α) της οδηγίας 72/462/ΕΟΚ.  (3) Για τα βαγόνια τραίνου και τα φορτηγά αυτοκίνητα σημειώνεται ο αριθμός μητρώου, για τα αεροπλάνα ο αριθμός πτήσεως και για τα πλοία το όνομα.  (4) Διαγράψατε εάν δεν χρειάζεται.  (5) Το χρώμα της σφραγίδας πρέπει να διαφέρει από το χρώμα της γραφής του πιστοποιητικού."